ПРОЈЕКАТ „БЕСПЛАТНИ УЏБЕНИЦИ“

Министарство просвете, науке и технолошког развоја планира да и за школску 2022/23. годину обезбеди бесплатне уџбенике и друга наставна средства из уџбеничког комплета за :

* ученике из социјално материјално угрожених породица ( примаоци новчане социјалне помоћи) ;
* ученике који основношколско образовање и васпитање стичу по индивидуалнообразовном плану (ИОП);
* ученицима са сметњама у развоју , који образовно- васпитни рад остварују по индивидуалном образовном плану
* ученицима који су у породици треће или свако наредно рођено дете у систему образовања и васпитања
* ученицима првог и другог разреда основне школе кохи су глуви, а којима су потребни прилагођени уџбеници у електронском формату, са видео садржајима на српском знаковном језику.

Као доказ о испуњености услова школи се доставља следећа документација:

* за ученике социјално/материјално угрожених породица – примаоце новчане социјалне помоћи, решење (копија) којим се утврђује право на остваривање социјалне новчане помоћи.
* за ученике који су у породици треће или свако наредно дете у систему школовања (средња школа, факултет) , потврду образовно-васпитне установе о својству ученика, односно студента. Потврда образовно-васпитне установе прилаже се за свако дете.
* за ученике који су у породици треће или свако наредно рођено дете и налазе се у основној школи, школа не издаје потврду, јер школа поседује податке о наведеним ученицима.
* за ученике који основношколско образовање стичу по индивидуално образовном плану није потребна документација, јер школа поседује податке о наведеним ученицима .

**Достављање документације до 25. 3. 2022.**

**За ученике будућег првог разреда - директору школе.**

**За све остале ученике – одељењском старешини.**